
Parlamentul României
Camera Deputaţilor
Comisia pentru muncă şi protecţie socială

	Bucureşti,
	17 martie 2021

	Nr.
	4c-9/214



AVIZ
asupra proiectului de Lege pentru aprobarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID 19 şi stabilirea unor măsuri în domeniul sănătăţii


În temeiul art.94 și 115 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea şi avizarea proiectului de Lege pentru aprobarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID 19 şi stabilirea unor măsuri în domeniul sănătăţii, trimis cu adresa nr. PLx 117/2021 din 8 martie 2021.
Potrivit prevederilor art.61 şi 62 din Regulamentul Camerei Deputaţilor, republicat, membrii Comisiei au examinat proiectul de lege mai sus menţionat în şedinţa din 16 martie 2021.
În cadrul dezbaterilor a fost prezentat un amendament. Supus votului, acesta a fost respins de membrii comisiei şi este redat în anexa care face parte integrantă din prezentul aviz.
În urma finalizării dezbaterilor, membrii comisiei au hotărât, cu majoritate de voturi, avizarea favorabilă a proiectului de lege.

	PREŞEDINTE,				SECRETAR,
	Oana Silvia Ţoiu				Eugen Neaţă 




Şef birou Lidia Vlădescu

Întocmit, 
Consilier parlamentar Sorina Szabo								

ANEXA

AMENDAMENT RESPINS

În cadrul dezbaterilor, Comisia a respins următorul amendament:

	Nr. crt.
	Text
iniţial
	Text propus
(autor amendament)
	MOTIVARE
1. Argumente susţinere
2. Argumente respingere
	Camera decizională

	1. 
	
Art. 10 alin.(1)

[bookmark: do|ar10|al1](1) Pentru sumele acordate persoanelor fizice aflate în situaţia prevăzută la art. 1 alin. (4) lit. c) se datorează impozit pe venit, contribuţia de asigurări sociale şi contribuţia de asigurări sociale de sănătate, în cotele prevăzute la art. 64 alin. (1), art. 138 lit. a) şi art.156 din Legea nr.227/2015 privind Codul fiscal, cu modificările şi completările ulterioare, şi se aplică regimul fiscal prevăzut la art. 78 alin. (2) lit. b) din aceeaşi lege.

	


(1) Pentru sumele acordate persoanelor fizice aflate în situaţia prevăzută la art. 1 alin. (4) lit. c) se datorează impozit pe venit și contribuţia de asigurări sociale, în cotele prevăzute la art. 64 alin. (1) și art. 138 lit.a) din Legea nr.227/2015 privind Codul fiscal, cu modificările şi completările ulterioare, şi se aplică regimul fiscal prevăzut la art. 78 alin. (2) lit. b) din aceeaşi lege.

Autori: membrii comisiei din grupurile parlamentare PSD şi AUR

	
1. Pentru a asigura o remunerare mai atractivă pentru aceste categorii profesionale care se implică în procesul de vaccinare. 

2. Nu se justifică o astfel de excepție. S-ar crea o inechitate faţă de celelalte categorii de persoane care datorează contribuţia de asigurări sociale de sănătate potrivit legii.

